Xitoyda “Formula-1” bolidining ishlaydigan uzatmalar qutisi 3D-printer yordamida chop etildi

YouTube’dagi “Noodatiy dizayn” kanali 3D-printer yordamida “Formula-1” bolidining to‘liq ishlaydigan uzatmalar qutisi prototipini yaratish tasvirlangan video bilan bo‘lishdi.

 Kadr: YouTube
Bu kabi texnologiyalar avtomobilsozlik sanoatida anchadan buyon qo‘llanib kelinadi. 3D-printerlar dizaynining alohida dekorativ elementlari bilan birga, kuzovning yirik elementlarini ham yarata oladi. Mazkur rolik muallifi yanada chuqurroq borib, “Formula-1” bolidining ishlaydigan uzatmalar qutishini chop etishga urindi.
Dastlab poyga transmissiyasining barcha elementlari kompyuterda loyihalashtirilgan va shundan so‘ng 3D-printer yordamida qatlamli chop etish usuli ishga tushirilgan. Rolik muallifi qutini haqiqiy transmissiya kabi boshqara oladigan to‘liq ishchi prototipni yaratishga muvaffaq bo‘lgan.

Biroq 3D-model yaratuvchisining so‘zlariga ko‘ra, uning loyihasi biror-bir aniq “Formula-1” bolidining uzatmalar qutisi emas, balki turli konstruksiyalar jamlanmasi bo‘lib, u tez va aniq uzatishlarni amalga oshirishga yordam beradigan maxsus elektronika hisoblanadi. 3D-transmissiya muallifi hozirga qadar uzatmalar qutisini loyihalash va yig‘ish jarayonlari tasvirlangan beshta rolik bilan bo‘lishgan.